**Základná škola, Hlavná ulica 103/124, 013 13 Kunerad**

**Interná smernica**

**o používaní mobilných zariadení počas vyučovacieho procesu**

**Článok 1**

**Úvodné ustanovenia**

1. Účelom smernice je ustanoviť zásady používania mobilných telefónov, tabletov, inteligentných hodiniek, resp. iných multimediálnych zariadení žiakmi Základnej školy v Kunerade a vymedziť opatrenia v prípade jej porušenia.

1. Smernica je záväzná pre žiakov pri používaní mobilných telefónov, tabletov, inteligentných hodiniek, resp. iných multimediálnych zariadení a pre zamestnancov školy pri kontrole dodržiavania zásad používania vyššie spomenutých zariadení žiakmi.

**Článok 2**

**Všeobecné ustanovenia**

1. O používaní mobilov, tabletov inteligentných hodinkách, či iných multimediálnych a sledovacích zariadeniach hovorí Vyhláška MŠ SR č. 320/2008 Z. z. o základnej škole.

1. Pod vyučovacím procesom sa rozumie sled vyučovacích hodín a prestávok podľa rozvrhu hodín v čase od nástupu žiakov do školy – až po odchod žiakov domov.

1. Škola nezodpovedá za mobil, tablet, inteligentné hodinky, či iné multimediálne a sledovacie zariadenie, ktoré žiak prinesie do školy. Zodpovednosť nesie žiak/žiačka so svojim zákonným zástupcom, ktorý mu mobil, tablet, inteligentné hodinky, či iné multimediálne a sledovacie zariadenie do školy dovolil doniesť.

1. Počas vyučovania  žiak/žiačka nesmie používať mobilný telefón, tablet, inteligentné hodinky, či iné multimediálne a sledovacie zariadenie.

1. Po príchode do školy žiak/žiačka vypne mobilný telefón, tablet, inteligentné hodinky, resp. iné multimediálne a sledovacie zariadenie a odloží ho do skrinky v šatni, alebo do školskej tašky, alebo ho odovzdá triednemu učiteľovi/triednej učiteľke pre začatím vyučovania a ten / tá ho odloží do boxu na mobily až po celú dobu vyučovania žiaka.

1. Mobilný telefón, tablet, inteligentné hodinky, resp. iné multimediálne a sledovacie zariadenie musí mať počas vyučovania vypnutý/vypnuté, aby nenarúšal priebeh vyučovania.

1. V žiadnom prípade nesmie vytvárať obrazový a zvukov záznam z vyučovania, či zverejňovať akékoľvek údaje bez súhlasu dotknutých osôb.

1. Používať mobilný telefón, tablet, inteligentné hodinky, resp. iné multimediálne a sledovacie zariadenie vo vyučovacom procese môže iba so súhlasom pedagogického zamestnanca alebo triedneho učiteľa, podľa predom určených dohodnutých pravidiel.

1. V prípade, že sa žiak potrebuje skontaktovať so svojim zákonným zástupcom, urobí tak až po súhlase dozor konajúceho pedagogického zamestnanca alebo triedneho učiteľa.

1. Nesmie nikdy zneužiť mobilný telefón, tablet, inteligentné hodinky, resp. iné multimediálne a sledovacie zariadenie na šikanovanie spolužiakov, či iných osôb.

1. Počas stravovania dodržiava základné zásady spoločenskej etikety, t. j. počas obeda netelefonuje, neposiela správy, nehrá hry, nefotí a nenatáča svojich spolužiakov, pedagógov ani svoje okolie.

1. V prípade porušenia pravidiel bude žiakovi/žiačke uložené výchovné opatrenie.

**Článok 3**

**Opatrenia**

Podľa závažnosti previnenia a porušenia tejto smernice bude žiakovi / žiačke uložené niektoré z uvedených opatrení:

1. Zápis poznámky do žiackej knižky / EŽK
2. Napomenutie triednym učiteľom
3. Pokarhanie triednym učiteľom
4. Pokarhanie riaditeľom školy
5. Znížená známka zo správania

**Článok 4**

**Previnenia**

1. Ak žiak počas vyučovania použije mobilný telefón, tablet, inteligentné hodinky, resp. iné multimediálne a sledovacie zariadenie, bude mu vyzváňať, alebo zvukovým signálom o príchode správy narúšať priebeh vyučovania, žiak bude vyzvaný k okamžitému vypnutiu zariadenia a odloženiu na miesto podľa článku 2)  bodu 5).

1. Opakované používanie mobilného telefónu, tabletu, inteligentných hodiniek, alebo iných  multimediálnych a sledovacích zariadení sa považuje za hrubé porušenie školského poriadku.

1. Ak žiak počas vyučovania použije mobilný telefón, tablet, inteligentné hodinky, resp. iné multimediálne a sledovacie zariadenie na výhražné správy, filmovanie, fotenie alebo iné použitie za účelom poníženia ľudskej dôstojnosti bude to považované za šikanovanie. Žiakovi/žiačke bude podľa závažnosti udelené výchovné opatrenie.

**Článok 5**

**Zodpovednosť**

1. Triedny učiteľ zodpovedá za oboznámenie žiakov s touto smernicou.
2. Triedny učiteľ zodpovedá za oboznámenie rodičov s touto smernicou.
3. Triedny učiteľ zodpovedá za vyvodzovanie opatrení pri previnení žiakov a vedenie písomnej agendy s tým súvisiacej.
4. Zodpovednosť za stratu alebo poškodenie mobilu, tabletu, inteligentných hodiniek, či iného multimediálneho a sledovacieho zariadenia nesie žiak so svojim zákonným zástupcom, ktorý mu mobil, table, inteligentné hodinky, či iné multimediálne a sledovacie zariadenie do školy dovolil doniesť.

**Článok 6**

**Záverečné ustanovenia**

Interná smernica nadobúda účinnosť dňom 21.08.2023

V Kunerade dňa 22.8.2023

                                                                                       Mgr. Monika Papalová

                                                                                                   riaditeľka školy